ตลท.ขึ้น H หุ้น TRUBB เช้านี้ หลังมีข่าวคาดการณ์ Q4/58 มีกำไร
ตลท.ขึ้น H หุ้น TRUBB เช้านี้ หลังมีข่าวคาดการณ์ Q4/58 มีกำไรราว 6 ล้านบาท
14 ม.ค. 2559

ตลาดหลักทรัพย์แห่งประเทศไทย(ตลท.) ระบุว่า ตลท.ประกาศขึ้นเครื่องหมาย H หุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ในการซื้อขายช่วงเช้าวันนี้ เนื่องจากปรากฎสารสนเทศที่กระทบต่อราคาแต่บริษัทไม่สามารถชี้แจงข่าวได้ตามที่ตลาดหลักทรัพย์ฯกำหนด
โดยข่าวดังกล่าวมีสาระสำคัญในเรื่องจะมีผลการดำเนินงาน ในไตรมาส 4/58 เป็นกำไรราว 6 ล้านบาท ซึ่งข้อมูลดังกล่าวเป็นข้อมูลสำคัญและอาจส่งผลกระทบต่อภาวะการซื้อขายและการตัดสินใจลงทุนของหลักทรัพย์ดังกล่าว โดยที่ปัจจุบันตลาดหลักทรัพย์ฯอยู่ระหว่างรอคำชี้แจงจากบริษัท
ดังนั้น ตลาดหลักทรัพย์ฯ จึงหยุดพักการซื้อขายหลักทรัพย์ TRUBB ตั้งแต่การซื้อขายรอบเช้าของวันที่ 14 ม.ค.59  เป็นต้นไปจนกว่าจะได้รับคำชี้แจงจากบริษัท